Þannig hafi þéttleiki á svæðinu Hölla mælst mestur eða 26.000 egg á hvert fermetra . Hölla er frekar lítið svæði en þar eru talin fljóta um 900 milljarðar eggja . Hvert egg er 1,4 mm í þvermál og væri þeim öllum raðað upp myndi sú keðja ná meira en þrisvar sinnum frá jörðinni til tunglsins . Heldur minna mældist af hrygningarfiski í leiðangrinum en í fyrra en þá var metmæting . Uppistaðan í hrygningunni var 9 - 10 ára gamall fiskur . Því má bæta við fyrir þá lesendur sem standa á því fastar en fótunum að egg þorskins heitir hrogn og annað sé vitleysa , að samkvæmt vísindalegri skilgreiningu heita eggin hrogn meðan þau eru inni í hrognasekknum en egg eftir að þau dreifa sér stök út í hafið .